Dňa 26.6.2019 bol významný deň pre Slovensko. Nešlo o žiadny sviatok, pri ktorom by sme si spomínali na historické počiny Cyrila a Metoda, Štefánika či Štúra. V tento deň sme sa pripojili k budúcnosti v platení mobilnými zariadeniami. Čo sa týka platenia kartou, patríme do svetovej špičky. Apple Pay sa ku nám dostalo ako k jednej z posledných krajín v rámci Európskej únie. Pokračovaním v čítaní sa dozviete, čo je Apple Pay. Ktoré banky ho aktuálne podporujú. Akými zariadeniami, kde a ako môžete platiť.
Čo je Apple Pay?
Ide o spôsob platenia zariadením od spoločnosti Apple. V jednoduchosti povedané: nahráte si kartu do zabezpečenej aplikácie Wallet a v obchodoch či na internete platíte priložením iPhonu (resp. Apple Watch).
Je to bezpečné? Pýtajú sa ľudia. V skutočnosti ide o vyššiu formu zabezpečenia, ako by ste platili platobnou kartou.
Apple totiž zmení vašu kartu na token (kód), ktorý odosiela. K citlivým údajom sa nedostane nikto, ani Apple (tvrdia to a my im budeme veriť).
Okrem bezpečnosti ide aj o vyššie pohodlie pri platení. Nemusíte hľadať kartu. Smartfón máte vždy po ruke. Hodinky na ruke.
Platby prebiehajú cez technológiu NFC. Apple zariadenie by ste mali pridržať max. 4 cm od bezkontaktného terminálu.
Môžete ho používať už dnes?
Áno, môžete. Musíte mať niektorú z týchto 6 bánk:
- Slovenská sporiteľňa
- Tatra banka
- mBank
- J&T Bank
- Poštová banka
- 365.bank
Keďže ide o novinku je to pochopiteľné, že ich je na začiatku iba 6. Väčšina renomovaných bánk má v pláne spustiť službu do konca roku 2019.
iPhone, iPad, Apple Watch, MacBook
Platiť môžete prakticky akýmkoľvek zariadením od Apple. iPhonom (od 6 vyššie), iPadom, s Apple Watch, aj s MacBookom.
Určite si teraz predstavujete, ako budete prikladať MacBook k terminálu v predajni. Pri tomto zariadení ide hlavne o platby cez internet. Na webových stránkách s logom Apple Pay pohodlne zaplatíte. Dôležité je mať MacBook s čítačkou odtlačkov prstov.
Viac ako 70 000 miest na Slovensku
Platiť môžete všade tam, kde vidíte logo bezkontaktnej platby alebo Apple Pay.
Podľa štatistík sa služba bude týkať približne 630 000 majiteľov smartfónov kalifornskej značky. Niektorí si však budú musieť počkať, kým ich banka službu spustí.
Ako na to?
Obrázky: shutterstock.com